Turistička zajednica Bilogora – Bjelovar kao organizator manifestacije „**BOŽIĆ U BJELOVARU 2016“** upućuje

**POZIV**

**zainteresiranim izlagačima za najam prodajnih mjesta, štandova i kućica.**

**1**. Manifestacija „**BOŽIĆ U BJELOVARU 2016“** će se održati od 9.prosinca – 1.siječnja 2016. Godine.

**2**. Prijaviti se mogu izlagači s područja navedenih u prijavnici, a koja je sastavni dio ovog poziva. Najam prostora navedenim korisnicima neće se naplaćivati, kao što će i bez naknade moći koristiti priključak električne energije za svoje potrebe

**3. Ponuda treba sadržavati:**

3.1. Ispunjenu **Prijavnicu za izlaganje i prodaju** koja je sastavni dio ovog poziva, a koja se može preuzeti s web stranica: [www.turizam-bilogorabjelovar.com](http://www.turizam-bilogorabjelovar.com). ili u Turističkoj zajednici Bilogora – Bjelovar (Trg Eugena Kvaternika 2, Bjelovar) radnim danom od 8 do 15 sati

3.2 pravne osobe/ izvadak iz sudskog registra

3.3 obrtnici / izvadak iz obrtnog registra, obrtnica ili rješenje o upisu u obrtni registar

3.4 udruge / rješenje državne uprave

3.5 obiteljska poljoprivredna gospodarstva /rješenje o upisu u upisnik obiteljskih gospodarstva; rješenje za Upis u upisnik dopunskih djelatnosti na OPG-u

3.6. domaća radinost / rješenje o upisu domaće radinosti

3.7 slobodna zanimanja / rješenje o upisu u registar djelatnosti kod nadležnog tijela

3.8 potvrdu o članstvu u neku od strukovnih udruga (HDLU, ULUPUH itd.)

3.9 kopiju rješenja o obvezniku plaćanja trošarine (za prodaju alkohola i alkoholnih pića)

3.10 kopiju osobne iskaznice ovlaštene osobe

3.11 fotodokumentaciju sukladnu Prijavnici za izlaganje i prodaju

**4.** **Broj prodajnih mjesta je ograničen. Turistička zajednica Bilogora - Bjelovar zadržava pravo odabira izlagača/prodavača, kao i određivanja pozicije prodajnih mjesta na prostoru održavanja manifestacije, pri čemu nije dužna davati posebna obrazloženja i pri svemu tome ne snosi nikakvu odgovornost prema prijaviteljima. Prednost imaju izlagači/prodavači koji su do sada sudjelovali na manifestaciji „Advent u biskupskom gradu Bjelovaru“.**

Turistička zajednica Bilogora - Bjelovar sa svakim odabranim izlagačem sklopiti će Ugovor o najmu izlagačko-prodajnog prostora.

**5.** Izlagači su dužni svoje izlaganje i prodaju uskladiti sa zakonskim propisima RH – posebno sa Zakonom o trgovini, Zakonom o trošarinama te novim Zakonom o porezu na dodanu vrijednost.

**6.** **Rok za predaju prijava je 07.11.2016., a odabir izlagača za sudjelovanje na manifestaciji izvršiti će se do 10. 11.2016.godine.**

**8**. Prijave se (s naznakom «Božić u Bjelovaru 2016“.) dostavljaju:

* osobno: Turistička zajednica Bilogora - Bjelovar, Trg Eugena Kvaternika 2, radnim danom od 8 do 15 sati, a subotom od 8 do 12 sati
* poštom: Turistička zajednica Bilogora - Bjelovar, Trg Eugena Kvaternika 2, Bjelovar
* e-mail: akelek.tzbb@gmail.com

  **OSTALI UVJETI**

1. Postavljanje i doprema robe na štandova obavlja se svaki dan trajanja manifestacije Božić u Bjelovaru najkasnije do 16 sati (zadržavanje automobila kod štanda do sat vremena). Raspremanje štandova, odvoz robe i slične aktivnosti, obavljaju se isključivo po svršetku službenog dijela programa.
2. Postavljanje sve opreme na podlogu bez bušenja podloge
3. Odabrani izlagači su obvezni dekorirati kućice/štandove te na svakome istaknuti istovjetan natpis "Božić u Bjelovaru". Dekoracija privremenih objekata podrazumijeva dnevnu dekoraciju te noćnu prigodnu dekoraciju svjetlećim ukrasima.
4. Izlaganje robe izvan kućica/štandova objekata dozvoljava se na prilaznoj i bočnim stranama u prostoru do najviše 50 cm od privremenog objekta.
5. Po završetku dana i cijele priredbe, svaki korisnik je dužan očistiti zakupljeni prostor, otpad staviti u plastične vreće i odnijeti u za tu namjenu postavljene kontejnere.
6. Razna ambalaža, kutije i prikolice, transportna kolica i automobili ne smiju biti postavljeni uz štandove.
7. Svaki korisnik osigurava produžne kablove za napajanje električnom energijom. Neispravne električne instalacije bit će uklonjene, a štetu koje takve instalacije eventualno prouzrokuju nadoknadit će najmoprimac koji ih je koristio.